Diari Oficial de la Generalitat Valenciana


Sumari del DOGV 9884, del 03-07-2024 (2024/6538)

CORRECCIÓ d'errades del Decret 73/2024, de 28 de juny, del Consell, pel qual s'autoritza la implantació d'ensenyances universitàries oficials de grau, màster i doctorat en les universitats del Sistema Universitari Valencia, publicat en el DOGV 9883, de 2 de juliol de 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/06/28/73/corrigendum/30403377/dof/vci/html**

### Dades del document

Número de DOGV
:   9884

Data del DOGV
:   03-07-2024

Secció del DOGV
:   I. DISPOSICIONS GENERALS

Número del document
:   2024/6538


Data del document
:   03-07-2024

Organisme emissor
:   Conselleria d'Educació, Universitats i Ocupació

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Universitats i Ocupació
    * legislació
    * títol d'estudis

CORRECCIÓ d'errades del Decret 73/2024, de 28 de juny, del Consell, pel qual s'autoritza la implantació d'ensenyances universitàries oficials de grau, màster i doctorat en les universitats del Sistema Universitari Valencia, publicat en el DOGV 9883, de 2 de juliol de 2024. [2024/6538]  
Advertida una errada en la publicació de l'esmentat decret, per l'omissió dels annexos, es procedix a la seua esmena mitjançant la publicació íntegra del decret:  
  
DECRET 73/2024, de 28 de juny, del Consell, pel qual s'autoritza la implantació d'ensenyances universitàries oficials de grau, màster i doctorat en les universitats del Sistema Universitari Valencià.  
  
  
La Llei orgànica 2/2023, de 22 de març, del sistema universitari, en l'article 9 estructura les ensenyances universitàries oficials en tres cicles (grau, màster universitari i doctorat), i en l'article 8 disposa que la iniciativa per a impartir una ensenyança requerix l'informe preceptiu i favorable sobre la necessitat i viabilitat acadèmica i social de la implantació del títol universitari oficial per la comunitat autònoma competent, l'informe favorable a efectes de la verificació de la qualitat de la memòria del pla d'estudis per l'agència de qualitat corresponent, la verificació pel Consell d'Universitats del pla d'estudis i l'autorització de la implantació d'este per la comunitat autònoma indicada.  
  
En el mateix sentit es pronuncien els articles 26 i 27 del Reial decret 822/2021, de 28 de setembre, pel qual s'establix l'organització de les ensenyances universitàries i del procediment d'assegurament de la seua qualitat.  
Així mateix, l'Orde 86/2010, de 15 de novembre, de la Conselleria d'Educació, establix el procediment per a la implantació d'ensenyances universitàries oficials de grau, màster i doctorat a les universitats de la Comunitat Valenciana, i en l'article 16 determina que correspon al Consell, per decret, acordar la implantació de les ensenyances que conduïsquen a l'obtenció d'estos títols.  
Les universitats que es detallen en l'annex d'este decret han sol·licitat l'autorització per a implantar diverses ensenyances universitàries oficials de grau, màster i doctorat en el curs 2024-2025.  
Consta en l'expedient la justificació de les universitats del compliment dels requisits exigits per la normativa esmentada.  
El Consell Valencià d'Universitats i de Formació Superior ha sigut informat de la proposta d'autorització per a la implantació de les ensenyances en la sessió d'11 de març de 2024.  
Per això, vist l'article 8.2 de la Llei orgànica 2/2023, de 22 de març, del sistema universitari; l'article 26 del Reial decret 822/2021, de 28 de setembre, pel qual s'establix l'organització de les ensenyances universitàries i del procediment d'assegurament de la seua qualitat, i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Universitats i Ocupació, de conformitat amb l'article 28.c) de la Llei 5/1983, de 30 de desembre, del Consell, i amb deliberació prèvia del Consell, en la reunió de 28 de juny de 2024,  
  
  
DECRETE  
  
Primer  
S'autoritza la Universitat de València Estudi General, la Universitat Politècnica de València, la Universitat d'Alacant, la Universitat Jaume I, la Universitat Miguel Hernández d'Elx, la Universitat Catòlica de València Sant Vicent Màrtir, la Universitat Internacional de València i la Universitat Europea de València a implantar en el curs 2024-2025 les ensenyances universitàries oficials de grau, màster i doctorat que figuren en l'annex, per al nombre de places que s'hi indica en cada cas.  
  
  
Segon  
Estes autoritzacions es posaran en coneixement del Ministeri de Ciència, Innovació i Universitats perquè eleve al Govern la proposta per a l'establiment del caràcter oficial dels títols i la inscripció en el Registre d'universitats, centres i títols (RUCT), d'acord amb el que es disposa en l'article 27 del Reial decret 822/2021, de 28 de setembre.  
  
  
Tercer  
El seguiment dels plans d'estudis verificats pel Consell d'Universitats es realitzarà per l'Agència Valenciana d'Avaluació i Prospectiva, transcorreguts tres anys després de la implantació efectiva o renovació de l'acreditació.  
  
Quart  
En el termini màxim de sis anys per als graus de 240 crèdits i màsters i doctorats, i de huit anys per als graus de 300 o 360 crèdits, comptats des de la data d'inici d'impartició del títol o de renovació de l'acreditació anterior, els títols hauran d'haver renovat la seua acreditació en els termes establits en l'article 34 del Reial decret 822/2021, de 28 de setembre.  
  
Quint  
L'aplicació i el desplegament d'este decret no podran tindre cap incidència en la dotació dels capítols de gasto assignats a la Conselleria d'Educació, Universitats i Ocupació, i en tot cas haurà de ser atés amb els mitjans personals i materials de les universitats.  
  
Sext  
Este decret tindrà efectes des de l'endemà de la publicació en el Diari Oficial de la Generalitat Valenciana.  
Contra este decret, que posa fi a la via administrativa, d'acord amb el que s'establix en l'article 123 de la Llei 39/2015, d'1 d'octubre, del procediment administratiu comú de les administracions públiques, s'hi podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
De manera potestativa, s'hi podrà interposar recurs de reposició davant del Consell, en el termini d'un mes comptat des de l'endemà de la publicació d'este decret en el Diari Oficial de la Generalitat Valenciana, segons el que s'establix en l'article 124 de l'esmentada Llei 39/2015, sense que s'hi puguen interposar simultàniament els dos recursos esmentats.  
Tot això, sense perjuí que les persones interessades puguen exercir qualsevol altra via que estimen oportuna.  
  
Castelló de la Plana, 28 de juny de 2024  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER


Còpia Permalink ELI